Dié twee gesoek ná kerkroof | Maroela Media
Dié twee gesoek ná kerkroof
Hillsong-kerkgebou in Century City, Kaapstad (Foto: Google Maps)
Die polisie in Kaapstad het foto's, wat van kringtelevisiebeeldmateriaal verkry is, beskikbaar gestel van twee verdagtes wat gesoek word in verband met 'n gewapende roof het by die Hillsong-kerk in Century City.
Twee gewapende verdagtes het op 29 Oktober die kerk binnegegaan en personeel beroof kort nadat 'n byeenkoms by die kerk plaasgevind het.
Lt.kol. André Traut, woordvoerder van die polisie, het gesê die twee verdagtes het toegang tot die kerk gekry deur voor te gee dat hulle 'n aflewering doen. Hulle het personeel met vuurwapens aangehou en beroof voor hulle met kontant en selfone van die toneel gevlug het.
Traut het die publiek gevra om op die uitkyk te wees vir die persone in die foto's en die polisie te kontak indien hulle die verdagtes sien.
Indien die verdagtes gewaar word, kan konst. Masande Majikijela by 079 894 1638 geskakel word of Stop Misdaad by 08600 10111.
Twee tronk toe oor 'afskuwelike, barbaarse' hondegevegte
Waar gaan ons land heen? Kan jy nie eers veilig voel in 'n plek van God nie?
Prys die Here niemand het seer gekry nie. Ons weet hoe maklik dit anders kon wees in die land van ons. Maar ons almagtige God sal niks sleg laat gebeur in sy huis nie!!!